Soyuq ov

Soyuq ov () — Norveç istehsalı olan və rejissor Roar Uthauq tərəfindən çəkilmiş qorxu və triller filmi. 2006-cı ildə premyerası baş tutmuş bu film müasir Norveç qorxu filmləri arasında ən yaxşılarından hesab olunur. Film eləcə də bir sıra ölkələrdə də nümayiş etdirilib.

 Məzmun 
Beş norveçli gənc pasxa tətilini keçirtmək məqsədilə ölkənin şimalındakı dağlara üz tuturlar. Həm tətil həm də xizək sürməyi planlaşdıran gənclərin bu istəyi dostlarından birinin ayağının qırılması ilə yarımçıq qalır. Maşınlarında da uzaq düşən bu gənclər sığınacaq axtarmağa başlayırlar və tərk edilmiş köhnə bir otel tapırlar. Əvvəlcə hər şey qaydasında görünür. Hətta əylənməyə də başlayan gənclər sonradan başlarına gələcəklərdən xəbərsizdirlər. 
Oteldə bilmədikləri bir adam onları bir-bir pldürməyə başladığında artıq vəziyyət dəyişir. İndi gənclər sağ qalmaq mübarizəsi verməlidirlər.

 Rollarda 
 İnqrid Borso Berday / Yannike
 Rolf Kristian Larsen / Morten Tobias
 Viktoria Uinq / İnqun
 Tomas Alf Larsen / Erik
 Endre Martin Midtstiqen / Mikail
 Run Melbi / Dağda yaşayan adam
 Erik Skceqqedal / Dağda yaşayan adamın uşaqlığı
 Toni Lande / Anası
 Hallvard Holmen / Atası

 İstehsalı 
Filmin çəkilişləri Norveçin şimalında yerləşən Jotunheimen (Nəhənglərin Evi) dağlarında baş tutub. Helikopterlər 20 tonluq avadanlıqla -25 dərəcə olan dağların başı ilə uçaraq çəkilişləri aparıblar. Filmin çəkilişləri 2 il çəkdi və əlavə olaraq xüsusi effektlər üçün isə 9 ay vaxt sərf edildi.

 Qəbulu 
Film 2007-ci ildə Trondheimdə beynəlxalq Kosmorama Film festivalında Martin Sundland və Maqne Laynqer Ən yaxşı prodüser mükafatlarını qazandılar. kristian Çanninq isə Ən yaxşı bəstəkar mükafatını aldı. 2007-ci ildə  Grossmann film and wine festival mərasimində film,  "Vicious Cat Award" mükafatına layiq görüldü.

 Davamı 
Filmin 2-ci hissəsi olan Soyuq ov 2: Dirilmə rejissor Mats Stenberg tərəfindən lentə alındı və 2008-ci ildə yayımlandı. Soyuq ov 3 isə 2010-cu ildə nümayiş etdirildi.

 Xarici keçidlər 
 Filmin rəsmi saytı

 Filmi izlə  
İstinadlar

Kateqoriya:Qorxu filmləri
Kateqoriya:Triller filmləri
Kateqoriya:Norveç filmləri
Kateqoriya:Norveçcə filmlər
Kateqoriya:2006-cı ilin filmləri
Kateqoriya:2006-cı ilin qorxu filmləri
Kateqoriya:2006-cı ilin triller filmləri
Kateqoriya:Norveçin qorxu filmləri
Kateqoriya:Norveçin triller filmləri